Ejen 008

Ejen 008 adalah merupakan sebuah drama komedi arahan pengarah Emi Suffian yang diterbitkan pada tahun 2010 dibawah syarikat Eruja Production. Dibintangi oleh Ogy Ahmad Daud, Raisuddin Hamzah, Lisdawati, Azza Elite, Roy Azman, Faizal Yusup dan ramai lagi. Drama ini telah disiarkan sebanyak 13 episod bermula pada 4 Februari 2010 pada setiap hari Khamis jam 11 pagi melalui Slot Senda Pagi di TV3.

Sinopsis
Mariam (Ogy Dato' Ahmad Daud) ialah seorang wanita berkerjaya yang serba boleh. Dia sibuk mengendalikan Agensi 008 Sdn Bhd yang menawarkan perkhidmatan pembantu rumah di samping memberikan pelbagai perkhidmatan seperti penghantaran barang dan surat, urusan pembayaran bil, menghantar anak ke sekolah dan sebagainya untuk keselesaan kesemua pelanggannya.

Datuk Ikram (Raisuddin Hamzah) merupakan seorang usahawan yang sudah bersara dan amat cerewet. Beberapa pembantu rumah telah berhenti atau melarikan diri akibat sifat pemarah dan cerewet yang melampau.

Mariam tidak dapat menghantar pengganti dalam masa yang singkat. Ini memaksa Mariam untuk menyamar sebagai Mariamah sementara menunggu pembantu rumah yang baru.

Mariam terkejut dengan sifat peramah Datuk Ikram, namun dia tetap melayan kerenahnya dengan baik, lemah lembut dan sopan santun. Mariam hanya melepaskan geram di belakang Datuk Ikram.

Mariam juga tidak sangka bahawa Datuk Ikram telah terpikat dengannya dan tidak mahu dilayan oleh orang lain selain Mariamah iaitu Mariam. Pelbagai insiden lucu telah berlaku. Adakah penyamaran Mariam akan terbongkar?

Pelakon

Watak utama
 Ogy Dato' Ahmad Daud sebagai Mariam / Mariamah
 Raisuddin Hamzah sebagai Datuk Ikram

Dibantu oleh 
 Lisdawati 
 Azza Elite
 Roy Azman
 Faizal Yusup
 Mya Ruslee
 Amyza Adnan
 Bell Ngasri
 Amir Raja Lawak
 Khaty Azean

Rujukan